text: Bosnia-Herzegovina er styrkismett væl ovari enn Føroyar, og var tí favorittur at vinna dystin. Kortini kundi úrslitið lættliga verið eitt annað.
text: #000002
text: Dysturin stóð til at enda javnur 2-2, tí John Rødgaard tóktist hava tamarhald á støðuni í endaspælinum móti stórmeistaranum Dalibor Stojanovic, men eitt grovt mistak spilti honum talvið. Tað plagar ikki at vera John fyri at gera slíkar brølarar. Hann hevði telvað lýtaleyst til hann mistók seg so, at alt fór fyri skeyti í einum leiki.
text: #000003
text: Martin vannMartin Poulsen var dagsins hetja. Honum so líkt er byrjanarspælið okkurt heimabryggj, sum hann tekur mótstøðumannin á bóli við. Hesaferð hevði hann støvað av gomlu Larsen-byrjanina, sum nú er næstan burturløgd. At hann býtti upp bisp fyri riddara beinanvegin mundi eisini koma óvart á mótstøðumannin. Um byrjanarspælið veruliga er haldgott, man vera ivasamt, men væl riggaði. Í miðspælinum útspældi hann mótstøðumannin Riad Burovic, sum hevur útivið hálvtannaðhundrað ratingstig fleiri. Sjálvur endabresturin var snøggur. Flott Martin!
text: #000004
text: Føroyski stórmeistarin Helgi Dam Ziska telvaði við svarta fólkinum remis á 1. borði móti stórmeistaranum Denis Kadric, sum Helgi annars vann á í 2016, tá Føroyar púra óvæntað vunnu 21⁄2-11⁄2 á Bosnia-Herzegovina. Á 3. borði noyddist Olaf Berg at lúta fyri altjóða meistaranum Dejan Marjanovic, sum Sjúrður Thorsteinsson annars koppaði í Baku fyri tveimum árum síðani.
text: #000005
text: Í triðja umfari í morgin mikudagin telva Føroyar móti Malta. Teimum plaga vit at knógva í kappingunum fyri smátjóðir í Evropa. Malta er styrkismett nummar 129 Í OL - Føroyar nummar 76.
text: #000008
text: Vinarliga broyt tínar kennifíla - og privatlívsstillingar fyri at síggja hetta innihald
text: #000009
text: Bresta saman um finalupláss í annaðkvøld
text: #000011
text: U15-genturnar skúgvaðu alla mótstøðu av vegnum
text: #000012
text: U21-landsliðið so at siga óbroytt
text: #000013